Madhara ya kuchafua mazingira

MADHARA YA UCHAFUZI WA MAZINGIRA
Uchafuzi wa mazingira huleta maradhi tofauti kama vile kipindupindu , kichocho na nyinginezo. Watu wanapenda kumwaga maji taka na pia kuchafua mazingira kwa kutupa karatasi na chupa. 
Viwanda huaribu hewa na kupatia watu ugonjwa wa saratani na nyinginezo na hivyo basi huwafanya wanakijiji kuhamia mijini. Huku mijini, wengine hulazimika kunywa maji ambayo si safi na  mwishowe kupatwa na mgonjwa kama vile kipindupindu. 
Nyasi ndefu inyomea karibu na nyumba huvutia wanyama kama nyoka na pia wadudu kama mbu huzaana katika nyasi hizi. Mbu husababisha ugonjwa wa malaria na hata tende. Nyoka ni mnyama hatari sana kwa binadamu kwani huwa na sumu na huweza kusababisha kifo. 
Pia, watu wengi wanamazoea ya kutupa takataka kila mahali. Mara kwa mara utapatana na mirundiko ya taka taka kando kando ya barabara iliyo na uvundo mkali. Hali hii haivutii hata kidogo na pia ni chanzo cha magonjwa mengi kwa adinasi. 
Ni jukumu letu kama binadamu kuzingatia mazingira safi. Tunafaa kuwa na mapipa ya taka taka ama pahali pateule ambapo patachimbwa biwi la kutupa na kuchoma taka taka. Pia, tunafaa kufyeka nyasi iliyo karibu na nyumba zetu ili kuzuia wadudu na wanyama wadogo kuzaliana hapo. Mazingira yetu yakiwa safi huwa ya kuvutia na kupendeza sana.